wannaphong/clean_thaiwikipedia huggingface dataset:
# พระยาพลเทพ
พระยาพลเทพ เป็นชื่อตำแหน่งของเสนาบดีกรมนาหรือเกษตราธิการ หนึ่งในเสนาบดีจตุสดมภ์ ราชทินนามเต็มตามทำเนียบพระไอยการนาพลเรือนคือ "ออกญาพลเทพราชเสนาบดีศรีไชยนพรัตนกระเสตราธิบดีอภัยพิรียบรมกรมภาหุ" ศักดินา ๑๐,๐๐๐ ไร่กฎหมายตรา ๓ ดวง เล่ม ๑. กรุงเทพฯ: สุขภาพใจ, ๒๕๔๘ ในสมัยรัตนโกสินทร์ยกขึ้นเป็นเจ้าพระยา ทำหน้าที่เป็นเจ้าพนักงานผู้ดูแลไร่นา เก็บหางข้าวหรือข้าวจากนาของราษฎรสำหรับขึ้นฉางหลวง (สมัยพระบาทสมเด็จพระนั่งเกล้าเจ้าอยู่หัวเปลี่ยนให้จ่ายเป็นเงินเรียกว่าค่านาแทน) จัดซื้อข้าวขึ้นฉางหลวงสำหรับแจกจ่ายในพระราชวังและพระนคร ตั้งศาลพิจารณาความที่เกี่ยวข้องกับที่นาและสัตว์ที่ใช้ทำนาอย่างโคกระบือ ทำหน้าที่เป็นพระยาแรกนาในพระราชพิธีจรดพระนังคัลแรกนาขวัญ และทำหน้าที่เป็นพระยายืนชิงช้าในพระราชพิธีตรียัมพวาย ตรีปวายจุลจอมเกล้า, พระบาทสมเด็จพระ. พระราชพิธีสิบสองเดือน. พระนคร: โรงพิมพ์ท่าพระจันทร์, ๒๔๙๖โรงพิมพ์ท่าพระจันทร์, ๒๔๙๖

ในคำให้การชาวกรุงเก่า ได้บันทึกว่าผู้ดำรงตำแหน่งพระยาพลเทพในช่วงเวลานั้นเป็นไส้ศึกให้กับพม่าซึ่งมีส่วนทำให้กรุงศรีอยุธยาเสียแก่พม่าเป็นครั้งที่ 2   เมื่อ พ.ศ. 2310 กล่าวว่า "คราวนั้นพระยาพลเทพข้าราชการในกรุงศรีอยุธยาเอาใจออกห่าง ลอบส่งเครื่องสาตราวุธเสบียงอาหารให้แก่พม่า สัญญาจะเปิดประตูคอยรับ พม่าเห็นได้ทีก็ระดมเข้าตีปล้นกรุงศรีอยุธยา ทำลายเข้ามาทางประตูที่พระยาพลเทพนัดหมายไว้ ก็เข้าเมืองได้ทางประตูทิศตะวันออกในเวลากลางคืน"ประชุมคำให้การกรุงศรีอยุธยารวม ๓ เรื่อง. พิมพ์ครั้งแรก. กรุงเทพฯ: แสงดาว, ๒๕๕๓. ต่างกับพระราชพงศาวดารไทยและพม่าว่ากองทัพพม่าทำการขุดอุโมงค์และเผารากกำแพงจนกำแพงถล่ม ทำให้พม่าเข้าเมืองได้ในที่สุด และในพงศาวดารทั้งไทยและพม่าไม่ได้พูดถึงบทบาทพระยาพลเทพเลย แต่มีชื่อภยาภลเทป (ဘယာဘလဒေပ พระยาพลเทพ) ปรากฏในมหาราชวงศ์พงษาวดารพม่าว่าเป็นหนึ่งในขุนนางอยุธยาที่ถูกกวาดต้อนไปอังวะต่อ, นาย, ผู้แปล. มหาราชวงษ์พงษาวดารพม่า. สุจิตต์ วงษ์เทศ, บรรณาธิการ. กรุงเทพฯ : มติชน, ๒๕๔๕.บรรณาธิการ. กรุงเทพฯ : มติชน, ๒๕๔๕.

ผู้ดำรงตำแหน่งพระยาพลเทพคนสุดท้าย คือเจ้าพระยาพลเทพ (เฉลิม โกมารกุล ณ นคร)

 ในวัฒนธรรมสมัยใหม่ 
มีนักแสดงที่รับบทพระยาพลเทพในสงครามเสียกรุงศรีอยุธยาครั้งที่ 2 ได้แก่ 

 สมชาย สามิภักดิ์ จากภาพยนตร์เรื่อง พิษสวาท (2517)
 ถวัลย์ คีรีวัตร จากภาพยนตร์เรื่อง อยุธยาที่ข้ารัก (2522)

 สมพล กงสุวรรณ, มานพ อัศวเทพ, สมภพ เบญจาธิกุล และ สุเมธ องอาจ จากละครเรื่อง สายโลหิต (2529), (2538), (2546) และ (2561)
 ศ.ดร.สรนันทน์ ร.เอกวัฒน์ จากละครเรื่อง นายขนมต้ม (2539)
 อภิชาติ ชูสกุล จากละครเรื่อง นิราศสองภพ (2545)
 พอเจตน์ แก่นเพชร จากละครเรื่อง ฟ้าใหม่ (2547)
 ฤทธิ์ ลือชา, อธิวัฒน์ สนิทวงศ์ ณ อยุธยา จากละครเรื่อง พิษสวาท (2534), (2559)
 สุรพล พูนพิริยะ จากละครเรื่อง ศรีอโยธยา (2560)
 จักรกฤษณ์ อำมะรัตน์ จากละครเรื่อง หนึ่งด้าวฟ้าเดียว (2561)
# วันสากลว่าด้วยชนพื้นเมืองดั้งเดิมของโลก
วันสากลว่าด้วยชนพื้นเมืองดั้งเดิมของโลก  ตรงกับวันที่ 9 สิงหาคมของทุกปีเพื่อส่งเสริมและคุ้มครองสิทธิของประชากรพื้นเมืองของโลก วันนี้ยังรับรองความสำเร็จและการมีส่วนร่วมของชนพื้นเมืองดั้งเดิมเพื่อแก้ไขปัญหาของโลกอย่างการคุ้มครองสิ่งแวดล้อม สมัชชาใหญ่แห่งสหประชาชาติประกาศครั้งแรกในเดือนธันวาคม 2537 เป็นวันแรกที่คณะทำงานสหประชาชาติว่าด้วยชนพื้นเมืองของคณะอนุกรรมการว่าด้วยการส่งเสริมและคุ้มครองสิทธิมนุษยชนในปี 2525
# วัดพิชัยสงคราม
วัดพิชัยสงคราม หรือ วัดพิชัย หรือ วัดพิไชย วัดโบราณในเขตเกาะเมืองพระนครศรีอยุธยาในสังกัดคณะสงฆ์ มหานิกาย ตั้งอยู่ที่ ตำบลกะมัง อำเภอพระนครศรีอยุธยา จังหวัดพระนครศรีอยุธยา ปัจจุบันมี พระปลัดตรีพรหม ทีปงฺกโร ผู้ช่วยเจ้าอาวาสเป็นรักษาการเจ้าอาวาส

วัดพิชัยสงครามมีความสำคัญทางประวัติศาสตร์ในช่วงก่อนเสีย กรุงศรีอยุธยา ครั้งที่ 2 เมื่อ สมเด็จพระเจ้าตากสินมหาราช ได้ตีฝ่าวงล้อมของกองทัพพม่าออกไปยัง เมืองจันทบูร จากวัดแห่งนี้ซึ่งขณะนั้นเป็นวัดร้างเมื่อวันที่ 3 มกราคม พ.ศ. 2309 หรือก่อนเสียกรุงได้ไม่นาน

จากนั้นในสมัย กรุงรัตนโกสินทร์ ช่วงรัชกาลที่ 4 – รัชกาลที่ 5 ได้มีชาวบ้านเข้ามาบูรณะปฏิสังขรณ์วัดพิชัยจนกลับมาอยู่ในสภาพที่สมบูรณ์พร้อมกับเปลี่ยนชื่อวัดเป็น วัดพิชัยสงคราม เพื่อเป็นสิริมงคลและเพื่อเป็นการระลึกถึงเหตุการณ์ในครั้งนั้น

วัดพิชัยสงครามได้ขึ้นทะเบียนเป็นโบราณสถานโดย กรมศิลปากร เมื่อ พ.ศ. 2504 โดยวัดพิชัยสงครามมีอดีตเจ้าอาวาสที่มีชื่อเสียงคือ พระครูวิชัยกิจจารักษ์ (อุดม อุตฺตมปฺญโญ) ซึ่งมรณภาพไปเมื่อวันเสาร์ที่ 9 มกราคม พ.ศ. 2565เปิดประวัติหลวงพ่ออุดม เกจินักพัฒนา แห่งเมืองกรุงเก่า
# ลี แกรนต์ (นักฟุตบอลเกิด พ.ศ. 2526)
ลี แอนเดอร์สัน แกรนต์ (เกิดวันที่ 27 มกราคม ค.ศ.1983) เป็นอดีตนักฟุตบอลชาวอังกฤษ โดยเล่นในตำแหน่งผู้รักษาประตู

แกรนต์ เคยลงสนามให้กับหลายสโมสร ได้แก่ ดาร์บีเคาน์ตี, เชฟฟีลด์เวนส์เดย์ และเบิร์นลีย์ ก่อนย้ายมาอยู่กับสโตกซิตี ในปี 2016 และย้ายมา แมนเชสเตอร์ยูไนเต็ด ในปี 2018มาตามนัด! แมนฯยูฯเซ็น'ลี แกรนท์' 2 ปี

แกรนต์ ได้ลงสนามให้กับแมนเชสเตอร์ยูไนเต็ดใน ยูฟ่ายูโรปาลีก ฤดูกาล 2019–20 จำนวน 1 นัดในการแข่งขันกับอัสตานา
# อำเภอคามิกิตะ
อำเภอคามิกิตะ  เป็นอำเภอที่ตั้งอยู่ในจังหวัดอาโอโมริ ประเทศญี่ปุ่น โดยตั้งอยู่ทางตะวันออกของจังหวัดและทางใต้ของคาบสมุทรชิโมกิตะ

ในปี 2015 อำเภอคามิกิตะ มีพื้นที่ทั้งหมด 1,280.6 ตร.กม. มีประชากรทั้งหมด 105,871 คน ความหนาแน่น 118.26 คน/ตร.กม.

เมืองและหมู่บ้าน
 ชื่อ  ชื่อญี่ปุ่น  ประชากร(ค.ศ. 2015)https://www.citypopulation.de/php/japan-aomori.php พื้นที่(ตร.กม.)  ความหนาแน่น(คน/ตร.กม.)เมืองโนเฮจิ野辺地町15,96981.7195.46เมืองโออิราเซะおいらせ町21,03172.0292.10เมืองโรกูโนเฮะ六戸町10,52383.9125.42เมืองชิจิโนเฮะ七戸町20,209337.059.97เมืองโทโฮกุ東北町21,270327.065.05เมืองโยโกฮามะ横浜町5,806126.046.08หมู่บ้านรกกาโชะ六ヶ所村11,063253.043.73 รวม  105,871  1,280.6  118.26
# อำเภอคิตะสึงารุ
อำเภอคิตะสึงารุ  เป็นอำเภอที่ตั้งอยู่ในจังหวัดอาโอโมริ ประเทศญี่ปุ่น โดยตั้งอยู่ทางทิศตะวันออกเฉียงเหนือของจังหวัด

ในปี 2015 อำเภอคิตะสึงารุมีพื้นที่ทั้งหมด 1,280.6 ตร.กม. มีประชากรทั้งหมด 105,871 คน ความหนาแน่น 118.26 คน/ตร.กม.

 เทศบาล 
ชื่อชื่อญี่ปุ่นประชากร(ค.ศ. 2015)https://www.citypopulation.de/php/japan-aomori.phpพื้นที่(ตร.กม.)ความหนาแน่น(คน/ตร.กม.) เมืองอิตายานางิ 板柳町17,32041.9413.37 เมืองนากาโดมาริ 中泊町15,998216.074.06 เมืองสึรูตะ 鶴田町16,12646.4347.54รวม 49,444 304.3 278.32
 อ้างอิง 

คิตะสึงารุ
# เยร์ริ มินา
เยร์ริ เฟร์นันโด มินา กอนซาเลซ (เกิดวันที่ 23 กันยายน ค.ศ. 1994) เป็นนักฟุตบอลชาวโคลอมเบีย ปัจจุบันเล่นในตำแหน่งเซ็นเตอร์แบ็กให้กับเอฟเวอร์ตัน และทีมชาติโคลอมเบีย
# ยูฟ่ายูโรปาลีก ฤดูกาล 2018–19 รอบคัดเลือกและรอบเพลย์ออฟ (เส้นทางแชมเปียนส์)
หน้านี้สรุป เส้นทางแชมเปียนส์ แต่ละนัดของ ยูฟ่ายูโรปาลีก ฤดูกาล 2018–19 รอบคัดเลือกและรอบเพลย์ออฟ.

แต่ละเวลาคือ CEST (UTC+2), ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).

รอบคัดเลือกรอบสอง
สรุปผลการแข่งขัน

|+เส้นทางแชมเปียนส์

|}

แมตช์

รวมผลสองนัด เดอะ นิว เซนต์ส ชนะ 3–2.

รวมผลสองนัด ตอร์เปโด คูไตซี ชนะ 7–0.

รวมผลสองนัด ซรินจ์สกี มอสตาร์ ชนะ 3–2.

รวมผลสองนัด วาลูร์ ชนะ 3–1.

รวมผลสองนัด อาลาชเคิร์ต ชนะ 1–0.

รวมผลสองนัด เอฟ91 ดูเดอแลงก์ ชนะ 3–2.

รวมผลสองนัด สปาร์ตักส์ ยัวมาลา ชนะ 9–0.

รวมผลสองนัด อาโปเอล ชนะ 5–2.

รวมผลสองนัด โอลิมปิยา ลุบล์ยานา ชนะ 6–2.

รอบคัดเลือกรอบสาม
สรุปผลการแข่งขัน

|+เส้นทางแชมเปียนส์

|}

แมตช์

รวมผลสองนัด ลูโดโกเรตส์ รัซกราด ชนะ 2–1.

รวมผลสองนัด เอฟ91 ดูเดอแลงก์ ชนะ 4–3.

รวมผลสองนัด ซีเอฟอาร์ คลูช ชนะ 7–0.

รวมผลสองนัด โอลิมปิยา ลุบล์ยานา ชนะ 7–1.

รวมผลสองนัด เสมอ 2–2. เชริฟฟ์ ตีรัสปอล ชนะด้วยกฏประตูทีมเยือน.

รวมผลสองนัด โรเซนบอร์ก ชนะ 5–0.

รวมผลสองนัด ซูดูวา มารีจัมโพเล ชนะ 1–0.

รวมผลสองนัด อาโปเอล ชนะ 5–3.

รวมผลสองนัด ตอร์เปโด คูไตซี ชนะ 5–4.

รอบเพลย์ออฟ
สรุปผลการแข่งขัน

|+เส้นทางแชมเปียนส์

|}

แมตช์

รวมผลสองนัด สปาร์ตัก เตอร์นาวา ชนะ 3–1.

รวมผลสองนัด เสมอ 1–1. อัสตานา ชนะลูกโทษ 2–1.

รวมผลสองนัด โรเซนบอร์ก ชนะ 5–1.

รวมผลสองนัด เอฟ91 ดูเดอแลงก์ ชนะ 5–2.

รวมผลสองนัด เซลติก ชนะ 4–1.

รวมผลสองนัด คาราบัก ชนะ 3–1.

รวมผลสองนัด มัลเมอ เอฟเอฟ ชนะ 4–2.

รวมผลสองนัด ลูโดโกเรตส์ รัซกราด ชนะ 5–0.

หมายเหตุ
# กาเมร่า
กาเมร่า  เป็นภาพยนตร์สัตว์ประหลาดของญี่ปุ่นแนวโทกูซัตสึ ออกฉายครั้งแรกในปี ค.ศ. 1965 โดยไดเอะฟิลม์ในชื่อ กาเมร่า เดอะไจแอนท์มอนสเตอร์ ซึ่งผลิตขึ้นเพื่อต่อสู้กับความสำเร็จของโตโฮ เรื่องก็อตซิลลา อย่างไรก็ตาม กาเมร่า ได้รับชื่อเสียงและความเป็นไอคอนญี่ปุ่นด้วยตัวเอง ตัวละครนี้ ยังได้ปรากฏตัวในสื่ออื่น ๆ เช่น หนังสือการ์ตูน และวิดีโอเกม

ในสหรัฐอเมริกา กาเมร่า ประสบความสำเร็จในช่วงทศวรรษที่ 1970 เนื่องจากความนิยมที่เพิ่มขึ้นผ่านสถานีโทรทัศน์ UHF ซึ่งมีการแสดงโชว์ในรายการช่วงบ่ายวันเสาร์ Creature Double Feature และในช่วงทศวรรษที่ 1990 เมื่อภาพยนตร์ห้าเรื่องของ Gamera มีจุดเด่นในรายการโทรทัศน์ Mystery Science Theater 3000

รายชื่อตอน
ยุคโชวะ
กาเมร่า เดอะไจแอนท์มอนสเตอร์ (1965)
กาเมร่า ปะทะ บารุก้อน (1966)
กาเมร่า ปะทะ กายาออส (1967)
กาเมร่า ปะทะ วิราส (1968)
กาเมร่า ปะทะ กัวอิรอน (1969)
กาเมร่า ปะทะ จิเกอร์ (1970)
กาเมร่า ปะทะ ซิกร่า (1971)
กาเมร่า ซุเปอร์มอนสเตอร์ (1980)
ยุคเฮย์เซย์
กาเมร่า ปฐมบทแห่งเต่ายักษ์ยุคใหม่ (1995)
กาเมร่า 2 เลจิออง ฝูงมฤตยูมรณะ (1996)
กาเมร่า 3 อภิมหาศึกสัตว์เทพเจ้า ทวงแค้นไอริส (1999)
ยุคมิลเลนเนี่ยม
กาเมร่า เดอะ เบรฟ เต่ายักษ์พิทักษ์โลก (2006)
# ญาติไดโนเสาร์เจ้าเล่ห์ 4
ญาติไดโนเสาร์เจ้าเล่ห์ 4  เป็นแอนิเมชันประเภทหนังแผ่นปี 1996 ผลิตโดยยูนิเวอร์ซัลแอนิเมชั่นสตูดิโอ และกำกับโดยรอย อัลเลน สมิธโดยเป็นครั้งสุดท้ายที่สมิธเป็นคนกำกับญาติไดโนเสาร์เจ้าเล่ห์  ถึงแม้ว่าจะได้กระแสตอบรับที่ไม่ค่อยดีแต่ก็เสนอชื่อเข้าชิงแอนนี่อวอร์ดสองรางวัล

 บทพากย์ 
 Scott McAfee รับบทเป็นลิตเติ้ลฟุต
 Candace Hutson รับบทเป็นเซร่า
 Heather Hogan รับบทเป็นดั๊กกี้
 Jeff Bennett รับบทเป็นเพทรี่ /อิกชี่
 Rob Paulsen รับบทเป็นสไปค์
 Juliana Hansen รับบทเป็นอลี
 Tress MacNeille รับบทเป็นแม่ของอลี / ดิล
 Linda Gary รับบทเป็นคุณย่าลองเน็ค
 Kenneth Mars รับบทเป็นคุณปู่ลองเน็ค
 Charles Durning รับบทเป็นอาร์ชี่
 Carol Bruce รับบทเป็นท่านผู้เฒ่า
 Frank Welker รับบทเป็นทิกเกิล
 John Ingle รับบทเป็นคนบรรยาย

 การตอบรับ 
โจ เลย์ดอน ได้แนะนำหนังนี้สำหรับเด็กที่ชอบดูรายการบาร์นี่และผองเพื่อน ส่วนทีวีไกด์ได้ให้เรตไป 2/5 ดาว และไมเคิล สอวเตอร์จากเอนเตอร์เทนเมนต์วีกลีได้ให้เกรด "B" ในเดือนสิงหาคม ค.ศ.2014 นิวยอร์กโพสต์ได้จัดอันดับภาพยนตร์ญาติไดโนเสาร์เจ้าเล่ห์ทั้ง 13 เรื่องแล้วให้เรื่องนี้อยู่ในอันดับ 7 และทางนิวยอร์กโพสต์ได้ยกย่องตัวละครที่ชื่ออลีในการใส่ "พลังแห่งความเป็นสตรีเล็กน้อย"
# สถานีโทรทัศน์เอเชียอาคเนย์
สถานีโทรทัศน์เอเชียอาคเนย์ (เขมร:ស្ថានីយទូរទស្សន៍អាស៊ីអាគ្នេយ៍) หรือ SEA TV เป็นสถานีโทรทัศน์ในประเทศกัมพูชา ซึ่งมีสากลวิทยาลัยกัมพูชา เป็นเจ้าของคลื่นความถี่และผู้ดำเนินการออกอากาศ เริ่มออกอากาศครั้งแรกในปี พ.ศ. 2553 จากเสาส่งภายในสากลวิทยาลัยกัมพูชา กรุงพนมเปญ (ร่วมกับสถานีวิทยุกระจายเสียงเอเชียอาคเนย์ เอฟเอ็ม 106 เมกะเฮิร์ตซ์) ทางช่อง 31 ระบบยูเอชเอฟ ด้วยกำลังส่งออกอากาศ 20 กิโลวัตต์ ครอบคลุมพื้นที่ราชธานีพนมเปญและจังหวัดใกล้เคียงในรัศมี 160 กิโลเมตร และมีสถานีลูกข่ายครอบคลุม 25 จังหวัดของกัมพูชา

สถานีฯนำเสนอรายการเพื่อการศึกษา ส่งเสริมศิลปวัฒนธรรม และให้บริการข้อมูลข่าวสารที่เป็นประโยชน์ต่อผู้ชม นอกจากนี้ยังมีรายการบันเทิง เช่น คอนเสิร์ต ละครโทรทัศน์ รวมถึงถ่ายทอดสดกีฬา เช่น มวยประดั่ญเสรี ฯลฯ รวมถึงเป็นสถานที่ฝึกปฎิบัติงานของนักศึกษาคณะสื่อและการสื่อสารของสากลวิทยาลัยกัมพูชาอีกด้วย

  อ้างอิง 
	

 แหล่งข้อมูลอื่น 
 เว็บไซต์สถานี
# มิสเวิลด์ลาว
มิสเวิลด์ลาว (, มิสโวร์วลาว) เป็นการประกวดนางงามระดับประเทศของประเทศลาว จัดขึ้นเป็นครั้งแรกเมื่อปี ค.ศ 2018 ชึ่งผู้ชนะจะได้เป็นตัวแทนของประเทศเข้าร่วมประกวดมิสเวิลด์ ในปี ค.ศ 2017 ได้มีการแต่งตั้งนางงามจากเวที มิสยูนิเวิร์สลาว 2017 เพื่อเป็นตัวแทนของประเทศเข้าร่วมประกวดมิสเวิลด์ 2017

 รายนามผู้ดำรงตำแหน่งมิสเวิลด์ลาว 
ปีผู้ดำรงตำแหน่งแขวงสถานที่จัดประกวดจำนวนผู้เข้าประกวดอ้างอิงภาษาไทยภาษาลาวภาษาอังกฤษ2018กะดุมเพ็ด ไซยะวงກະດຸມເພັດ ໄຊຍະວົງKadoumphet SayavongแขวงอุดมไซLandmark Mekong Riverside Hotel20ລວມນາງງາມລາວທີ່ໄດ້ຕໍາແໜ໋ງໃນກອງປະກວດ Miss Laos World 2018 !

เรียงลำดับจังหวัดของผู้ชนะ
แขวงจำนวนปีที่ชนะแขวงอุดมไซ12018นครหลวงเวียงจันทน์2017

รองชนะเลิศ
ปีรองแขวง2018ดวงทิบ โพทิสมพานแขวงจำปาสัก

 ตัวแทนในการประกวดระดับนานาชาติ 
สัญลักษณ์สี

  ชนะเลิศ
  รองชนะเลิศ
  เข้ารอบสุดท้าย 

มิสเวิลด์
ปีผู้ดำรงตำแหน่งแขวงตำแหน่งในการประกวด รางวัลพิเศษ 2018กะดุมเพ็ด ไซยะวงเมืองไซไม่ผ่านเข้ารอบ 2017ต้นคำ พนจันเฮืองนครหลวงเวียงจันทน์ไม่ผ่านเข้ารอบ
มิสซูปราเนชันแนล
ปีผู้ดำรงตำแหน่งแขวงตำแหน่งในการประกวด รางวัลพิเศษ 2018สันทะนี ไสมะนีวันนครหลวงเวียงจันทน์ไม่ผ่านเข้ารอบ
มิสทัวริซึมควีนออฟเดอะเยียร์อินเตอร์เนชันแนล
ปีผู้ดำรงตำแหน่งแขวงตำแหน่งในการประกวด รางวัลพิเศษ 2018แสงสะหวัน สีหาลาดนครหลวงเวียงจันทน์ไม่ผ่านเข้ารอบ ชุดประจำชาติยอดเยี่ยม

มิสทัวริซึมอินเตอร์เนชันแนล
ปีผู้ดำรงตำแหน่งแขวงตำแหน่งในการประกวด รางวัลพิเศษ 2018สุนิตา ไซซะนะนครหลวงเวียงจันทน์ไม่ผ่านเข้ารอบ

 การประกวดรอบระดับประเทศ 
รายการต่อไปนี้คือผู้เข้ารอบสุดท้ายของการประกวด มิสเวิลด์ลาว รวมถึงผลการประกวด
สัญลักษณ์สี
 : ชนะเลิศ
 : รองชนะเลิศหรืออันดับ 5/9
 : เข้ารอบรองชนะเลิศ
 : ผู้เข้าแข่งขันในรอบก่อนรอบสุดท้าย
: ชนะเลิศตำแหน่งระดับชาติอีกหนึ่งรางวัลเป็นรางวัลเสริม
 : รางวัลพิเศษหรือเข้ารอบสุดท้ายรางวัลพิเศษ
 : ถอนตัว
 : ไม่ได้เข้าร่วม

+ผู้เข้ารอบสุดท้าย มิสเวิลด์ลาว ระดับชาติ width=20   2018 202101 (2nd) (W)ມີນາ ແສງດວງຈັນ02ຈິດຕະພອນ ອິນທະລັກ (Top 10) (Top 10)ຈັນທິດາ ພົມດວງດີ03ສັນທະນີ ໃສມະນີວັນ (1st)Phathida Sihabanthomສຸດດາລາ ຈັນທະວົງ (2nd)04ດວງທິບ ໂພທິສົມພານ (4th)Chanmath Natthanongsyໄຊຊະນະ ສີຫາບຸດ05Donlar Thiphommachanhອາລິຍາ ອິນທະວົງ (1st)06ວານຕາ ໄຊຍະເພັດKouli Sivongxayດາວມີໄຊ ພະຈັນສິດທິ (Top 10)07ຢາດຟ້າ ພົມມະວົງໄຊ (Top 10)Muantfun Latsavongກິລິນີ ທັນທະບຸນ08ກະດຸມເພັດ ໄຊຍະວົງ (W)ນິຕ້າ ນາດກະເສັມ09 (Top 10)Vilaiphone Keoduangpanyaນາຣາທິບ ສີຣິປະພັນ (Top 10)10ລິນດາ ຈິດຕະວົງMalina Suthamavongສອນວິໄລ ພານຸວົງ (Top 10)11 (Top 10) (Top 10)ພອນວິໄລ ຫຼວງລາດ (W) (แทน)12ຈິນຕະນາ ກິດາພອນKittima Kanthaphengxay (Top 10)ສຸພາວະດີ ພົງສະຫວັນ (W) (ลาออก)13ເມລາລີ ພັນທະວົງElina Thanoulackພອນສະຫວັນ ພິມພາ (Top 10)14 (2nd)ພັດສອນ ມຸນິວົງ15 (Top 10)Nicksun Nicksunສຸກັນຍາ ສຸລິວົງ (Top 10)16ນິດສາຄອນ ແກ້ວປະເສີດ (Top 10)ທະນາພອນ ກິດຕິຍະວົງ17ເກດມະນີ ວົງປະເສີດAngoun Duangpunya (Top 10)ວຽງສະຫວັນ ອິນທະວົງ18 (3rd) (1st)ລົດຈະນາ ຂຸນນະວົງ (Top 10)19ນິດ ພຸດທະສົງ (S)ມຸຍທິດາ ກາລັນຕີ20ວຽງສິນ ວໍລະບຸດ (1st)ນີວັນ ຕູວີກີ້ รวม  20 2020
# จ้าว หย่งซิน
จ้าว หย่งซิน (เกิด 31 พฤษภาคม 1963) มีชื่อเดิมในการแสดงว่า 趙詠馨 โดยเธอมีชื่อจริงว่า 趙永信 (ชื่อเดียวกันแต่แตกต่างกันตรงตัวสะกด) เป็นนักแสดงหญิงที่มีชื่อเสียงในไต้หวัน เธอเกิดที่กรุงไทเป ประเทศไต้หวัน โดยมีถิ่นฐานจากเมืองเกาหมี่ มณฑลชานตง ปัจจุบันอาศัยอยู่ในเขตปันเฉียว เมืองนิวไทเป เธอเป็นบัณฑิตคนแรกของโรงเรียนศิลปะกั่วกวัง

ในปี ค.ศ. 1983 เธอแสดงละครเรื่องแรกคือเรื่อง 玉女神笛 ทำให้เธอได้รับรางวัลจากงานประกาศรางวัลระฆังทอง ครั้งที่ 19 ในปีถัดมา คือรางวัลนักแสดงหน้าใหม่ยอดเยี่ยม นอกจากนี้เธอยังแสดงในละครโทรทัศน์ที่สร้างจากนวนิยายของนักเขียนหญิง ชองเหยา อีกหลายเรื่อง เธอกลายเป็นที่นิยมในวงการบันเทิงด้วยภาพลักษณ์ของ "Jade Girl Idol"

ตั้งแต่เดือนมกราคม ค.ศ. 2014 จ้าว หย่งซิน เป็นโปรดิวเซอร์ละครของ Daai TV ทั้งหมด 3 เรื่องและร่วมแสดงในผลงานของเธอเอง ในเวลาเดียวกัน เธอได้ก่อตั้งสตูดิโอส่วนตัวของเธอชื่อ Forever Warm Studio (永遠溫馨工作室) เพื่อผลิตผลงานละครยาว

 คดีเมาแล้วขับ 
เมื่อเวลาประมาณ 14.00 น. วันที่ 4 มีนาคม ปี ค.ศ. 2011 จ้าว หย่งซิน ขับรถเมอร์เซเดสเบนซ์ สีขาว ชนกับรถเก๋งสีดำซึ่งขับโดยผู้หญิงนามสกุล สฺวี บนถนนจงเจิ้ง ในเขตซานเสีย ใกล้บ้านของเธอ ทั้งสองฝ่ายต่างตกใจแต่ไม่ได้รับบาดเจ็บ เมื่อจ้าว หย่งซิน วัดแอลกอฮอล์สูงถึง 0.97 มก. เกิน 0.55 มก. ตามที่กฎหมายกำหนด จ้าว หย่งซิน ถูกย้ายไปที่สำนักงานอัยการเขตปานเฉียว เพื่อทำการตรวจสอบ สำนักงานอัยการเขตปานเฉียวถือว่าไม่มีฝ่ายใดได้รับบาดเจ็บ และจ้าว หย่งซินยังแสดงความเสียใจอย่างสุดซึ้งและยอมให้ดำเนินคดีโดยถูกระงับใบขับขี่เป็นเวลาหนึ่งปี แต่ต้องเขียนจดหมายสำนึกผิดและบริจาคเงิน 80,000 หยวน (400,000 บาท) ให้กับองค์กรการกุศลที่กำหนดโดยอัยการ จ้าว หย่งซินได้รับแจ้งคำตัดสินและยอมรับคำตัดสินด้วยความยินดี เธอกล่าวว่า "ฉันได้ทำในสิ่งที่ไม่ดี ฉันละอายใจ และฉันจะไม่ทำมันอีก"資深女藝人趙永馨 酒駕撞車 判罰8萬做公益

 ชีวิตส่วนตัว 
เจ้าหย่งซินเข้าพิธีสมรสกับ เว่ยซุง ซึ่งเป็นนักแสดงด้วยกันเมื่อวันที่ 3 กันยายน ค.ศ. 2006

 ผลงาน 
 ภาพยนตร์ 

 ละครโทรทัศน์ 
 เปาบุ้นจิ้น ตอน คู่แฝดใจเพชร
 เปาบุ้นจิ้น ตอน พิณมรณะ
 เปาบุ้นจิ้น ตอน เสื้อไข่มุก รับบท มู่โถ
# เคานต์โอลัฟแห่งโรเซินบอร์ก
เคานต์โอลัฟแห่งโรเซินบอร์ก  ประสูติเมื่อวันที่ 10 มีนาคม ค.ศ. 1923 เป็นพระโอรสพระองค์สุดท้องใน เจ้าชายฮารัลด์แห่งเดนมาร์ก และ เจ้าหญิงเฮ็ลเลนา อาเดิลไฮท์แห่งเดนมาร์ก พระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก และพระอนุชาใน เจ้าหญิงคาโรลีเนอ-มาทิลเดอแห่งเดนมาร์ก พระมาตุลาใน เจ้าหญิงเอลิซาเบธแห่งเดนมาร์ก 

พระนาม โอลัฟนั้น ตามภาษาเดนมาร์ก สะกดว่า Oluf ซึ่งคล้ายๆกับชื่อ โอลาฟ ซึ่งสะกดว่า Olaf ในปี ค.ศ. 1948 ทรงสละพระอิสริยยศและพระฐานันดรศักดิ์ และใช้พระนามและพระยศที่ เคานต์แห่งโรเซินบอร์ก ทรงเสกสมรสครั้งแรกเมื่อวันที่ 4 กุมภาพันธ์ ค.ศ. 1948 กับ แอนนี เฮเลน ดอริต พุกเกรซ-มิลเลอร์ และหย่าร้างเมื่อปี ค.ศ. 1977 ไม่มีพะะบุตร ต่อมาเสกสมรสครั้งที่ 2 กับ ริส วูฟ เจนนิเซน เมื่อปี ค.ศ. 1982 และหย่าร้างในปี ค.ศ. 1983 มีพระบุตร 2 ท่านคือ
เคานต์อูลริก ฮารัลด์ กุนเนอร์ โอลัฟแห่งโรเซินบอร์ก
เคาน์เตสชาร์ลอต เฮเลน แอนนี ดอริตแห่งโรเซินบอร์ก

เคานต์โอลัฟแห่งโรเซินบอร์ก สิ้นพระชนม์เมื่อวันที่ 19 ธันวาคม ค.ศ. 1990 สิริชันษา 67 ปี
# เจ้าพระยาจักรี (ครุฑ)
เจ้าพระยาจักรี (ครุฑ) ขุนนางในอาณาจักรอยุธยาซึ่งได้ดำรงตำแหน่งอัครมหาเสนาบดีที่ สมุหนายก ในรัชสมัยของ สมเด็จพระเจ้าสุริเยนทราธิบดีและสมเด็จพระที่นั่งท้ายสระ

เจ้าพระยาจักรีท่านนี้มักถูกเรียกว่า เจ้าพระยาจักรีโรงฆ้อง เพราะเรือนที่ท่านอาศัยอยู่ตั้งอยู่ใกล้กับโรงทำฆ้อง ซึ่งท่านมีบทบาทสำคัญในประวัติศาสตร์ เนื่องจากท่านเป็นพระบิดาบุญธรรมของสมเด็จพระเจ้ากรุงธนบุรี
# เศรษฐกิจสงคราม
เศรษฐกิจสงคราม  เป็นกลุ่มการสำรองซึ่งรัฐสมัยใหม่ใช้เพื่อระดมเศรษฐกิจสำหรับการผลิตยามสงคราม มาตรการที่ใช้ เช่น การเพิ่มอัตราเทย์เลอร์ (Taylor rate) ตลอดจนการใช้โครงการจัดสรรทรัพยากร แน่นอนว่าทุกประเทศมีการจัดโครงแบบเศรษฐกิจของตนใหม่ต่างวิธีกัน

หลายรัฐเพิ่มรดับการวางแผนเศรษฐกิจระหว่างสงคราม ในหลายกรณีรวมไปถึงการปันส่วน การเกณฑ์ทหารเพื่อการป้องกันภัยฝ่ายพลเรือน เช่น กองทัพบกสตรีและเบวินบอยส์ในสหราชอาณาจักรระหว่างสงครามโลกครั้งที่สอง

ระหว่างสถานการณ์สงครามเบ็ดเสร็จ คู่สงครามมักถือสิ่งปลูกสร้างและที่ตั้งบางแห่งเป็นเป้าหมายสำคัญ การปิดล้อมของฝ่ายสหภาพ การเดินทัพสู่ทะเลของพลเอกวิลเลียม เชอร์แมนของฝ่ายสหภาพระหว่างสงครามกลางเมืองอเมริกา และการทิ้งระเบิดทางยุทธศาสตร์ซึ่งนครและโรงงานฝ่ายข้าศึกระหว่างสงครามโลกครั้งที่สองล้วนเป็นตัวอย่างของสงครามเบ็ดเสร็จ

ว่าด้วยฝ่ายอุปทานรวม มโนทัศน์เศรษฐกิจสงครามถูกเชื่อมโยงกับมโนทัศน์ "ลัทธิเคนส์ทหาร" (military Keynesianism) ซึ่งงบประมาณทางทหารของรัฐบาลรักษาเสถียรภาพของวัฏจักรและความผันผวนทางธุรกิจ หรือใช้เพื่อรับมือกับภาวะเศรษฐกิจถดถอย หรือทั้งสองอย่าง

ทางฝ่ายอุปสงค์ มีการสังเกตว่าบางครั้งสงครามมีผลเร่งความก้าวหน้าของเทคโนโลยีถึงขนาดที่เศรษฐกิจหนึ่งมีความแข็งแรงมากขึ้นหลังสงคราม โดยเฉพาะอย่างยิ่งหากสามารถหลบเลี่ยงการทำลายล้างอันเกี่ยวข้องกับสงครามได้ ตัวอย่างเช่น สหรัฐในสงครามโลกครั้งที่หนึ่งและสงครามโลกครั้งที่สอง ทว่านักเศรษฐศาสตร์บางคนแย้งว่าสภาพสิ้นเปลืองของงบประมาณทางทหารสุดท้ายจะส่งผลเสียต่อความก้าวหน้าทางเทคโนโลยี
# เจ้าชายเอริก เคานต์แห่งโรเซินบอร์ก
เจ้าชายเอริก เคานต์แห่งโรเซินบอร์ก  (เดิม:เจ้าชายเอริกแห่งเดนมาร์ก) ประสูติเมื่อวันที่ 11 พฤศจิกายน 2433 ทรงเป็นพระโอรสพระองค์ที่ 3 ใน เจ้าชายวัลเดมาร์แห่งเดนมาร์ก กับ เจ้าหญิงมารีแห่งออร์เลอ็อง ทรงเป็นพระราชนัดดาใน พระเจ้าคริสเตียนที่ 9 แห่งเดนมาร์ก

พระองค์เสกสมรสกับ  ลูอีส ฟรานซิส บรูซ การเสกสมรสในครั้งนี้ทำให้พระองค์ต้องสละพระอิสริยยศ เจ้าชายแห่งเดนมาร์กไป งานเสกสมรสจัดขึ้น ณ ออตตาวา เมื่อวันที่ 11 กุมภาพันธ์ 2467 ทรงได้รับพระนามใหม่จาก พระเจ้าคริสเตียนที่ 9 แห่งเดนมาร์ก เป็น เจ้าชายเอริก เคานต์แห่งโรเซินบอร์ก และยังคงมีพระบรมราชโองการให้คงพระฐานันดรไฮเนสเหมือนเดิม ต่อมาพระองค์และพระชายาทรงหย่ากันในปี 2490 โดยอดีตพระชายาได้สมรสใหม่กับ ทอคิดส์ จูเบิร์ก แต่ไม้มีบุตรร่วมกัน พระองค์และอดีตพระชายามีพระบุตรดังนี้
เคาน์เตสอเล็กซานดรา
เคานต์คริสเตียน

พระองค์สิ้นพระชนม์เมื่อวันที่ 3 กันยายน 2493 ณ โคเปนเฮเกน สิริพระชันษา 59 ชันษา

 แหล่งข้อมูลอื่น 
 Vind Den nyere slægt (in Danish)
# คิม มิน-กยู (นักแสดง)
คิม มิน-กยู (เกิด 25 ธันวาคม ค.ศ. 1994) เป็นนักแสดงและนายแบบชาวเกาหลีใต้ เขาปรากฏตัวในฐานะผู้ช่วยนักสืบในเรื่อง ไครม์ซีน 3 เขาได้รับการยอมรับจากการรับบทในละครอิงประวัติศาสตร์เรื่อง ทางเลือก ศึกชิงบัลลังก์พระมเหสี. นอกจากนี้เขายังรับบท คัง จี-อุค ในซีรีส์เกาหลีเรื่อง แบคสตรีทรู้กกี (2020)

ผลงาน
 ภาพยนตร์ 
 ปี เรื่อง บทบาท อ้างอิง 2013 The Five   2016 Chasing Kim Tae-young  2018  Min-woo   2019 The Battle of Jangsari Choi Jae-pil  

 ละครโทรทัศน์ 
 ปี เรื่อง ช่อง บทบาท หมายเหตุ อ้างอิง2013 Monstar Mnet Cameo  2015 Who Are You? School 2015 KBS2 Swimmer 2016 Signal tvN Hwang Eui-kyung  The Sound of Your Heart KBS2 Soldier/ Uni Student2017 Because This Is My First Life tvN Yeon Bok-nam  Meloholic OCN Yoo Byeong-chul  Rain or Shine JTBC Jin Young 2018 Rich Family's Son MBC Kim Myung-ha  Let's Eat 3tvN Himself  Cameo  Drunk in Good Taste  Lee Yeon-nam 2019 Perfume KBS2 Yun Min-suk  Queen: Love and War TV Chosun Lee Kyung  2020 Backstreet Rookie SBS Kang Ji-wook    2021–2022 สโนว์ดรอป (ละครโทรทัศน์) JTBC Joo Gyeok-chan  2022 นัดบอดวุ่น ลุ้นรักท่านประธาน SBS Cha Sung-hoon  

 เว็บซีรีย์ 
 ปี เรื่อง แพลตฟอร์ม บทบาท อ้างอิง2016Throbbing Virtual Love Naver TVKim Min-gyu2017Take Care of the GoddessPark Joo-wonWe are Peaceful BrothersLee SangSpecial Law on RomanceJung Eui-chang 2021So I Married the Anti-fan Go Soo-hwan

 มิวสิกวีดีโอ 
ปีเพลงศิลปิน อ้างอิง2014"Promise"Lee Ye-joon, Shin Yong-jae2015"Run (Everland Ver.)Younha2016"Crazy"Lim Jeong-hee

 ผลงานเพลง 
 ซิงเกิล 
เพลงปีอัลบั้ม"Drawing Paper"2017Special Law on Romance OST "Answer"2018Drunk in Good Taste OST 

 รางวัลและการเสนอชื่อเข้าชิง 
 รางวัล ปี สาขา ผลงาน ผล อ้างอิง MBC Drama Awards 2018 Best New Actor The Rich Son  MBC Entertainment Awards 2019 Rookie Award in Variety Category – Male Love Me Actually   Soompi Awards 2018 Breakout Actor Because This Is My First Life 
 อ้างอิง 

แหล่งข้อมูลอื่น
# สงครามการค้าจีน–สหรัฐ
สงครามการค้าจีน–สหรัฐหมายความถึงการริเริ่มภาษีศุลกากรกับสินค้าที่ค้าขายระหว่างประเทศจีนและสหรัฐ วันที่ 6 กรกฎาคม พ.ศ. 2561 สหรัฐตั้งภาษีศุลกากร 25% ต่อสินค้าจีนมูลค่า 34,000 ล้านดอลลาร์สหรัฐ เป็นส่วนหนึ่งของนโยบายพิกัดอัตราใหม่ของประธานาธิบดีสหรัฐ ดอนัลด์ ทรัมป์ ซึ่งทำให้จีนตอบโต้ด้วยการตั้งภาษีศุลกากรขนาดเท่ากันต่อผลิตภัณฑ์ของสหรัฐ ไม่นานจากนั้นในวันที่ 10 กรกฎาคม สำนักงานผู้แทนการค้าสหรัฐจัดพิมพ์รายการผลิตภัณฑ์จีนมูลค่า 200,000 ล้านดอลลาร์สหรัฐที่จะอยู่ภายใต้พิกัดอัตราที่เสนอใหม่ 10% ตามคำสั่งของประธานาธิบดีทรัมป์ จีนตอบโต้ด้วยการประกาศประณามพิกัดอัตราที่เสนอใหม่ว่า "ไร้เหตุผล" และ "ยอมรับไม่ได้อย่างสิ้นเชิง" รัฐบาลทรัมป์ว่าพิกัดอัตราดังกล่าวมีความจำเป็นเพื่อคุ้มครองความมั่นคงของชาติและทรัพย์สินทางปัญญาของธุรกิจสหรัฐ และเพื่อลดการขาดดุลการค้าของสหรัฐกับจีน ในเดือนสิงหาคม 2560 ทรัมป์เปิดการสอบสวนอย่างเป็นทางการในเรื่องการโจมตีทรัพย์สินทางปัญญาของสหรัฐและพันธมิตร ซึ่งทำให้สหรัฐเสียหายเป็นมูลค่าประเมินไว้ระหว่าง 225,000 ถึง 600,000 ล้านดอลลาร์สหรัฐต่อปีBlair, Dennis; Alexander, Keith. "China’s Intellectual Property Theft Must Stop", The New York Times, August 15, 2017

รัฐบาลทรัมป์อาศัยอำนาจบางส่วนตามมาตรา 301 แห่งรัฐบัญญัติการค้า ค.ศ. 1974 เพื่อป้องกันสิ่งที่อ้างว่าเป็นวัตรการค้ามิชอบและการโจรกรรมทรัพย์สินทางปัญญา กฎหมายให้อำนาจประธานาธิบดีกำหนดค่าปรับหรือบทลงโทษอื่นต่อคู่ค้าฝ่ายเดียวได้หากถือว่าทำร้ายผลประโยชน์ทางธุรกิจของสหรัฐโดยมิชอบ"Intellectual property theft, not metal, is the real trade war in US sights and it's a much bigger worry", ABC, March 9, 2018 ในเดือนเมษายน 2561 สหรัฐกำหนดพิกัดอัตราต่อสินค้านำเข้าเหล็กกล้าและอะลูมิเนียมจากจีน ตลอดจนแคนาดาและประเทศในสหภาพยุโรป

แม้การริเริ่มภาษีศุลกากรกับสินค้าที่ค้าขายระหว่างประเทศจีนและสหรัฐจะเริ่มตั้งแต่ 6 กรกฎาคม พ.ศ. 2561 แต่สงครามการค้าจีน-สหรัฐครั้งรุนแรงที่สุดได้เริ่มในวันที่ 12 เมษายน พ.ศ. 2568 เมื่อประเทศจีนภายใต้ ประธานาธิบดี สี จิ้นผิง ประกาศเก็บภาษีศุลกากรต่อสหรัฐอเมริกาที่ 125% "จีน" เมิน "สหรัฐฯ" เดินหน้า เก็บภาษีเพิ่มเป็น 125 % มีผล 12 เม.ย.นี้เช่นเดียวกับที่ ดอนัลด์ ทรัมป์ ประธานาธิบดีสหรัฐอเมริกาเรียกเก็บภาษีศุลกากรต่อประเทศจีน 145% อัตราภาษีดังกล่าวทำให้เกิดการเลิกการค้าขายระหว่างประเทศสหรัฐอเมริกากับประเทศจีน นอกจากนั้นประเทศจีนยังขอให้ประชาชนระมัดระวังการทำให้เสียอวัยวะ"จีน" เตือนเที่ยวสหรัฐฯ - นศ.จีนให้ระวังตัว หลังความสัมพันธ์เลวร้ายลง สำนักงานภาพยนตร์แห่งชาติจีนสั่งยกเลิกการภาพยนตร์ฮอลลีวูดจีนประกาศลดนำเข้าหนังอเมริกา โต้กำแพงภาษี "ทรัมป์"ทั้งหมดจากสหรัฐอเมริกาโดยให้มีผลทันที